Развіццё пабожнасці вернікаў прывяло да таго, што Касцёл на афіцыйным узроўні ўсё больш пашыраў магчымасць атрымання ласкі адпусту, звязваючы гэта з адпаведнымі духоўнымі практыкамі, наведваннем святых мясцінаў і да т.п. Аднак заўсёды падкрэслівалася, што адпуст ніколі не можа замяніць сакрамэнту споведзі, бо ён не мае моцы прабачэння грахоў, а толькі з’яўляецца кампенсацыяй за іх наступствы.